ລັດ South Carolina ຍ້າຍທຸງ ສະຫະພັນ ລັດພາກໃຕ້ ອອກຈາກບໍລິເວນ ຕຶກສະພາ
ຜູ້ປົກຄອງລັດ South Carolina ລົງນາມໃນຮ່າງກົດໝາຍ ທີ່ທັງສອງພັກສະໜັບສະໜຸນ ໃຫ້ຍ້າຍທຸງ ສະຫະພັນ ລັດພາກໃຕ້ ອອກຈາກບໍລິເວນ ຕຶກສະພາລັດ.
ລັດ South Carolina ມີກຳນົດທີ່ຈະຍົກຍ້າຍທຸງ ສະຫະພັນ ລັດພາກໃຕ້ ອອກໄປຈາກບໍລິເວນເດີ່ນສະພາຂອງລັດທີ່ຕັ້ງຢູ່ ໃນພາກໃຕ້ສະຫະລັດ ໃນພິທີທີ່ຈະຈັດຂຶ້ນໃນວັນສຸກມື້ນີ້ ຜູ້ປົກຄອງລັດ ທ່ານນາງ Nikki Haley ໃນວັນພະຫັດວານນີ້ ໄດ້ລົງນາມໃນຮ່າງກົດໝາຍທີ່ສະໜັບສະໜຸນໂດຍພັກເດໂມ ແຄຣັດແລະຣີພັບບລີກັນ ໃຫ້ຍົກຍ້າຍທຸງສະໄໝສົງຄາມກາງ ເມືອງດັ່ງກ່າວສາມອາທິດ ຫລັງຈາກໄດ້ມີການສັງຫານ ທີ່ໄດ້ ຮັບແຮງກະຕຸ້ນ ໂດຍການແບ່ງແຍກເຊື້ອຊາດຜິວພັນ ສະມາ ຊິກໂບດຊາວຜິວດຳ 9 ຄົນ ບັນດາສະມາຊິກໃນສະພາຕ່ຳ ຂອງລັດ South Carolina ໄດ້ເດີນຕາມຮອຍສະມາຊິກ ສະພາສູງຂອງລັດ ເວລາພວກທ່ານໄດ້ຮັບຮອງເອົາ ຮ່າງກົດໝາຍ ຫລັງຈາກໄດ້ມີການ ອະພິປາຍກັນດົນກວ່າ 13 ຊົ່ວ ໂມງ ທ່ານນາງ Haley ເອີ້ນວ່າ “ມັນແມ່ນວັນທີ່ຍິ່ງໃຫຍ່ ສຳລັບລັດ South Carolina ເປັນມື້ ທີ່ນຳເອົາພວກເຮົາທຸກຄົນມາຢູ່ຮ່ວມກັນຢ່າງແທ້ຈິງ ໃນຂະນະທີ່ພວກເຮົາສືບຕໍ່ຫາທາງ ຄືນດີກັນ ດັ່ງກັບຄົນໜຶ່ງດຽວກັນ ແລະ ລັດໜຶ່ງດຽວກັນ ” ທຸງດັ່ງກ່າວນີ້ ຈະຖືກຊັກລົງຈາກປາຍເສົາ ຢູ່ໃນພິທີທີ່ຈັດຂຶ້ນໃນຕອນເຊົ້າຂອງວັນສຸກມື້ ນີ້ ທ່ານນາງ Haley ກ່າວວ່າ ທຸງຈະຖືກຊັກລົງຈາກເສົາດ້ວຍກຽດສັກສີ ແລະຈະນຳໄປ ວາງສະແດງ ໃນບ່ອນທີ່ຖືກຕ້ອງ ຢູ່ຫໍພິພິດທະພັນ